ועדת הכספים, כנסת 17, פרוטוקול מספר 323, 2007-02-27 10:00

יעקב ליצמן: אני פותח את ישיבת ועדת הכספים.

יעקב ליצמן: חזרתי מחוץ לארץ, מברלין, שם השתתפתי בהכנסת ספר תורה, ובהמשך אדווח לכם.

יעקב ליצמן: לצערי נושא ההדחה לא יעלה היום לסדר היום.

יעקב ליצמן: רבותיי, אני מודיע שלא יהיה שום דבר אישי ביני לבין סטס מיסז'ניקוב.

יעקב ליצמן: זה לא עניין אישי אלא זה עניין פוליטי כאשר מתקיים מאבק בין מפלגות.

יעקב ליצמן: מדובר במאבק עקרוני על נושא קצבאות הילדים.

יעקב ליצמן: אני שמח וגאה על כך שכל נושא ההדחה הוא אך ורק בגלל שאני עומד על הנושא שהבטחתי לבוחר בבחירות, להחזיר את קצבאות הילדים למשפחות החלשות, משפחות ברוכות הילדים.

יעקב ליצמן: אני גאה בזה.

יעקב ליצמן: לא מצאו בי שום פסול, לא עשיתי שום דבר רע ולא עברתי על עבירה כלשהי, אלא אני מנסה לקיים את מה שהבטחתי לבוחר.

יעקב ליצמן: אני חושב שזו תעודת כבוד עבורי, עבור המפלגה שאנחנו מפלגה שלא מוכרת כיסאות עבור נזיד עדשים.

יעקב ליצמן: לכן תהיה הדחה אבל אני שם את הדברים על השולחן כדי שתדעו על הסיבות לכך.

יעקב ליצמן: מדובר במאבק על עקרונות ובמאבק על עקרונות צריך ללכת עד הסוף.

יעקב ליצמן: אני חושב שממשלה שהבטיחה חמלה לציבור ולא מקיימת את זה, היא תצטרך לתת את הדין על כך.

יעקב ליצמן: הפגיעה בקצבאות הילדים הייתה כבר בממשלת שינוי והממשלה הנוכחית ממשיכה במדיניות ממשלת שינוי, כולל המינויים.

יעקב ליצמן: עובדה שהיא ממנה את טומי לפיד ליד ושם, עובדה שהיא ממנה את רוני בריזונט כנספח כלכלי בבלגיה ושם רוב אנשי העסקים הם אנשים דתיים, ולא משנה אם הוא טוב או לא טוב, כי אני מניח שלא הייתי ממנה את עצמי כמזכיר קיבוץ של השומר הצעיר.

יעקב ליצמן: אם כן, מדובר בהמשך מדיניות ממשלת שינוי והציבור החרדי חייב לדעת זאת.

יעקב ליצמן: אני זוכר שכאשר דיברנו על מרכז השקעות, שם קיצצו מיליארד וחצי שקלים, מבטיחים להחזיר להם את הסכום הזה, ואם נותנים סכום כזה למרכז ההשקעות, צריך לתת קודם לקצבאות הילדים למשפחות החלשות.

יעקב ליצמן: הבטחתי שלא אבקש מהחברים להצביע נגדי או בעדי בעת ההדחה, אבל מצאתי לנכון לומר את הדברים.

יעקב ליצמן: נושא ההדחה יבוא בפני הוועדה והחברים יצביעו כפי שיצביעו.

יעקב ליצמן: אני גם מודיע לכם שלא אתן לכם אפשרות "להספיד" אותי.

ראובן ריבלין: הצעה לסדר.

ראובן ריבלין: הואיל וחזקה עלינו מצוותו של היושב-ראש המבקש מאתנו כרגע לא להספיד אותו על פעולתו, אני מוכרח לומר שבתפקודו ובתפקידו יש כמה תוצאות לעבודה המאומצת והטובה שנעשתה.

ראובן ריבלין: בהתאם לעבודה שהטלת על חיים אורון ועליי נפגשנו עם שר האוצר ואנחנו שמחים להודיע שההבטחה שניתנה לוועדת הכספים בדבר 20 מיליון שקלים לתנועות הנוער מומשה בדרך זו: שר האוצר יעביר 10 מיליון לאלתר למשרד החינוך ובמשך השנה יעביר, לאחר קבלת דוח ממשרד החינוך כיצד הוצאו וכיצד חולקו 10 מיליון השקלים הראשונים לתנועות הנוער.

ראובן ריבלין: זאת אומרת, קיבלנו הקצבה ל-20 מיליון שקלים נוספים למשרד החינוך שהם ייעודיים לתנועות הנוער ותבוא על הברכה כיושב-ראש.

ראובן ריבלין: בנוסף לכך אנחנו מציעים שאדוני היושב-ראש יקים ועדת משנה לנושא שהועלה כאן אתמול, כאשר מספר גופים ציבוריים, בהם נמצאים עובדים אשר נפלו בין הכיסאות כתוצאה מהרפורמה, שהיא תבוא במשא ומתן עם האוצר על מנת לפתור את בעיותיהם הנקודתיות של אותם אלה שנפלו בין הכיסאות.

ראובן ריבלין: אני מציע שוועדת המשנה תהיה ועדה בראשותו של חיים אורון.

ניסן סלומינסקי: בשם ארגון תנועות הנוער אני רוצה למסור תודה רבה.

ניסן סלומינסקי: הם צלצלו למסור לוועדה תודה רבה.

ראובן ריבלין: אני לא יודע מה ילד יום.

ראובן ריבלין: יש חוקים פוליטיים והחוקים הפוליטיים בסופו של דבר פועלים בהתאם להיגיון שלהם, בין שאנחנו אוהבים אותם פעם ובין שאנחנו מתנגדים להם בפעם אחרת, אבל החוקים הפוליטיים בסופו של דבר מחייבים קיום הסכמים קואליציוניים ולא יכולים לעשות חברי הכנסת דין לעצמם.

ראובן ריבלין: כמובן שאני שמח ומאושר מכך שאני יכול להמשיך לתמוך בהמשך קיומה של המערכת כפי שהיא היום, אבל כמובן אני מבין שכל חבר כנסת יצטרך להצביע לפי צו תנועתו, שכן הסכמים קואליציוניים צריכים לכבד, אם כי כאופוזיציה אשמח מאוד אם הם לא יעשו כן.

ראובן ריבלין: אתה לא רוצה שיאמרו עליך דברים טובים, אבל אני רוצה לומר לך שאתה אחד האנשים הציבוריים שאפשר הכול לומר עליך, אבל משלושה דברים אי אפשר להתעלם - גם ברמה הציבורית, גם ברמה הפרלמנטארית וגם ברמה המקצועית, אתה יושב-ראש מצוין.

אלי אפללו: אדוני היושב-ראש, שמעתי את דבריו החשובים של יושב-ראש הכנסת לשעבר, חברי ראובן ריבלין, אין לי מה להוסיף ולומר בשבחך.

אלי אפללו: אני רוצה לומר שכל מה שהוא אמר, אכן זה נכון, אבל יש לי לומר מילה או שתיים שרציתי לומר.

אלי אפללו: נכתב בעיתונות שהציעו לכם איזה שהם תקציבים מאוד גדולים לקצבאות הילדים.

יעקב ליצמן: כשאתה אומר לי תקציבים גדולים, צריך להבין.

יעקב ליצמן: הקיצוץ היה 3 מיליארד ו-700 מיליון ומשהו שקלים.

יעקב ליצמן: אני שואל אותך, אתה ביקשת בזמנו תקציב למרכז ההשקעות ורצו להציע לך 50 מיליון שקלים, ולא הסכמת ואמרת שזאת חוצפה שמציעים לך סכום כזה כאשר ביקשת מיליארד וחצי.

יעקב ליצמן: אסור לי לבקש תקציב עבור משפחות חלשים בסכום של מיליארד וחצי שקלים?

יעקב ליצמן: זה לא על חשבון התקציב כי מדובר בביטוח לאומי.

אלי אפללו: מה שאתה אומר, זה פתרון תעסוקה לגליל ולנגב שלא בדקנו.

יעקב ליצמן: ואני מדבר על לחם למשפחות החלשות.

אלי אפללו: אתה נותן דוגמה שגם שם יפתרו את הבעיות של אלו שאין להם לחם בפתרון של תעסוקה.

יעקב ליצמן: אתה בא בביקורת.

אלי אפללו: אני לא בא בביקורת אלא אני שואל אותך.

אלי אפללו: להיפך.

אלי אפללו: כל מה שאמר חבר הכנסת ריבלין זה מעט לעומת מה שאני חושב מבחינת הפעילות שלך ומבחינת העשייה.

יעקב ליצמן: אגב, הממשלה מכחישה שהיא הציעה מיליארד שקלים ואני אמרתי שאני מוכן להיבדק במכונת אמת.

אלי אפללו: אם היא הציעה לך מיליארד שקלים, אני לא יודע מתי היא הציעה ואם היא הציעה, כמו שאנחנו נאבקים על הרבה מאוד דברים, חבל, כי הייתי שמח מאוד אם היית לוקח את מה שהוצע לך.

אלי אפללו: לא מבחינת קואליציה כי הקואליציה שלנו רחבה מאוד ואם תהיה תוספת של עוד חברי כנסת אחרים, זה לא ישנה באופן מהותי את יציבות הממשלה הנוכחית.

אלי אפללו: בסופו של דבר לפי דעתי היית צריך לקחת את מה שהוצע לך וזה היה פותר חלקית את הבעיות בהן אתה מאמין מאשר בסופו של דבר לא לעשות כלום.

אלי אפללו: אני בטוח שאתה עושה את זה לפי אמונתך, אבל שוב אנחנו מגיעים לשאלה מי יהיה היושב-ראש הבא שאני מאמין שגם הוא יעשה את המאבקים גם לטובת השכבות החלשות בלי הבדל בין חרדים או לא חרדים.

אלי אפללו: כולנו כאן עושים את זה במשותף.

אלי אפללו: אני מאחל לך לא מעכשיו הצלחה, כי כל הזמן איחלתי לך הצלחה.

אבישי ברוורמן: את חבר הכנסת ליצמן אני לא אספיד עכשיו.

אבישי ברוורמן: ככל שלמדתי והכרתי אותו כאן, אני מכיר ומוקיר.

אבישי ברוורמן: הפוליטיקה הישראלית היא פוליטיקה מורכבת והיא לא בדיוק מוסיפה דאגה לעם ישראל, אבל ככה היא אובדת.

אבישי ברוורמן: סטס מיסז'ניקוב כמובן אדם ראוי.

אבישי ברוורמן: אני אמרתי שמפלגת העבודה תצביע לפי ההסכם הקואליציוני כפי שהיא עושה עד עתה.

אבישי ברוורמן: אני לא רוצה לנתח ולומר מה אני חושב על ממשלת ישראל, אבל דבר אחד אני אומר כאן גם לגבי חבר הכנסת ליצמן.

אבישי ברוורמן: אני מקבל שאיש באמונתו יחיה, חבר הכנסת ליצמן הלך על אמונתו ועל אמונת מפלגתו ולכן הוא מסיים את תפקידו.

אבישי ברוורמן: אני בטוח שחבר הכנסת ליצמן הוא אדם מיוחד, ומי יודע מה יהיה כי את תהפוכות הגורל כאן אנחנו יודעים.

אבישי ברוורמן: מצד שני, זכיתי להכיר את גם חבר הכנסת מיסז'ניקוב ואת דרכו.

אבישי ברוורמן: אני צריך לעזוב את הישיבה כיוון שאני צריך להופיע בפני הקרן הקיימת.

אבישי ברוורמן: אני רוצה לומר שברור לי שלא ייסגר שום דבר עם התעשייה הצבאית, ואני מבקש שכל שבוע אנחנו לא ניתן לשום דבר לעבור, עד שהבעיה עם התעשייה הצבאית תיפתר.

חיים אורון: אני לא רוצה להספיד אותך ולכן אני מבקש שמחר בבוקר יהיה דיון דחוף בנושא המשבר ברשויות המקומיות.

חיים אורון: אנחנו עסקנו בזה הרבה מאוד פעמים.

חיים אורון: אני אומר מחר בבוקר, כי אני מקווה שעד מחר בבוקר העניין ייפתר, אבל לפי הניסיון יש לי חוש האומר לי שהוא לא ייפתר.

חיים אורון: אם הוא לא ייפתר, אני חושב שצריך להזמין לכאן את נציגי ראש-הממשלה.

יעקב ליצמן: אתה מבין שראש-הממשלה לא ייענה להזמנתי.

חיים אורון: לכן אני אומר שתזמין את מי שאתה חושב.

סטס מיסז'ניקוב: אתה מדבר על משבר כספי?

חיים אורון: אני מדבר על 40 רשויות מקומיות שהעובדים בהן לא מקבלים שכר.

סטס מיסז'ניקוב: היום נודע לנו שעוד ראש עירייה – ראש עיריית טבריה - נמצא תחת חקירה.

סטס מיסז'ניקוב: יש משבר הרבה יותר עמוק.

סטס מיסז'ניקוב: על הנושא הזה צריך לדון לעומקו.

חיים אורון: אני מתכוון לעובדי המועצות הדתיות, איגודי ערים לכבאות ול-40 רשויות מקומיות.

יעקב ליצמן: אני מבקש להכניס את זה לסדר היום מחר, על אף שאני לא חושב שכרגע ראש-הממשלה יבוא לכאן.

יעקב ליצמן: הוא בקושי מוכן להיפגש עם עופר עיני, כך שאלינו הוא לא יבוא, למרות שלדעתי דרושה התערבותו.

יעקב ליצמן: אני חושב ששביתה זה אסון גם למשק, גם לאנשים שצריכים סיוע, וגם לרשויות, אבל היות שכך מנהלים את הממשלה, כך זה נראה ברחוב.

ראובן ריבלין: אדוני, אפשר להצביע על הקמת ועדת משנה?

ראובן ריבלין: יש לי את התחושה שמשרד האוצר יבין את הקמתה ויסכים לה.

יעקב ליצמן: אני אשקול ואעשה זאת במשך היום.

יעקב ליצמן: אני רוצה לבדוק את האפשרות להטיל את הנושא על חבר או חברת כנסת ולקראת סוף הישיבה אחליט.

יעקב ליצמן: הייתי אורח כבוד של חב"ד בהכנסת ספר תורה בברלין.

יעקב ליצמן: האמת היא שאני לא כזה שנוסע הרבה בעולם, אבל הייתה לי הפתעה נעימה כשראיתי את פעילות בית חב"ד.

יעקב ליצמן: לראות בברלין תהלוכה עם ספר תורה ברחובות העיר עם ילדים שנושאים לפידים מסביב לספר התורה, זו הנקמה הכי גדולה בנאצים יימח שמם וזכרם.

יעקב ליצמן: אני ניצול שואה, כך שבהחלט התרגשתי מזה.

יעקב ליצמן: לראות את זה, זו הנקמה הכי גדולה כי יש שם יהודים, יש שם בית ספר חדש וגן ילדים.

ראובן ריבלין: מדינת ישראל היא הנקמה.

יעקב ליצמן: בעקיפין זה מתקשר לקצבאות הילדים כי גם בעידוד הילדים אנחנו רואים נקמה בנאצים, אבל אני לא עומד לעשות כאן פרופגנדה אלא אני רוצה לשבח את הנושא הזה.

יעקב ליצמן: אני חוזר ואומר מה שאמרתי בזמנו, שהממשלה צריכה להשתתף ולעזור למקומות האלו שמשרתים גם את עובדי השגרירות, עובדי הקונסוליה ומלמדים את היהודים, אלה שלא ידעו אפילו שהם יהודים.

יעקב ליצמן: אני חושב שהממשלה צריכה לחפש את הדרך לעזור להם ואני מתכוון לעשות זאת.

יעקב ליצמן: אישור מוסדות ציבור לעניין סעיף 46 לפקודת מס הכנסה.

יעקב ליצמן: סעיף 61 לחוק מס שבח מקרקעין.

צבי מעודה: בשבוע שעבר זה הושמט.

אלי אפללו: לפי דעתי לא היינו צריכים להעביר אף דבר כל עוד לא העבירו פטור ממס שבח.

אלי אפללו: אדוני היושב-ראש, אני חושב שביכולתנו לא לדון בנושא הזה שמובא מהם, כדי שלא ישתמשו בנו בצורה לא נאותה ויתייחסו אלינו בזלזול.

אלי אפללו: אני מציע לא לעשות דבר ולא לדון בנושאים המובאים מהם.

אלי אפללו: אני חושב שבכל-זאת פוגעים בנו כוועדה.

יעקב ליצמן: מה שאתה מבקש, אני מבקש להעלות זאת לסדר היום בשבוע הבא.

יעקב ליצמן: הנושא המבוקש, התחלנו בו כבר בדיון, מה עוד שזה מהווה פגיעה בעמותות ובאנשים שרוצים לתרום להן כסף.

יעקב ליצמן: אני מציע שנצביע את זה ואת הנושא שאתה מבקש, נעלה לדיון בשבוע הבא.

יעקב ליצמן: אני מעמיד להצבעה את הרשימה מספר 05336807 ו-05342677.

יעקב ליצמן: (הרשימה מצורפת בסוף הפרוטוקול, בהמשך לישיבה מיום 20 בפברואר 2007).

יעקב ליצמן: ה צ ב ע ה אושר אני אומר לפרוטוקול פעם שלישית.

יעקב ליצמן: אני רוצה לוועדה קצרנית.

יעקב ליצמן: אני עומד על כך כי אני חושב שזה פוגע בעבודת הוועדה ולאחרונה זה גם הוכח.

יעקב ליצמן: היו לי דברים שאמרתי שלא נקלטו וביקשתי לבדוק את ההקלטה.

יעקב ליצמן: תודה רבה.